Online Nike Free Powerlines II Mens Skor Blå Vit - SEK 941 : nike outlet stores, nike2.org
Home :: Nike Free Män s :: Online Nike Free Powerlines II Mens Skor Blå Vit
SEK 1,597 SEK 941
2014 Nike Free gym Mens skor online Vit Svart Spiderman 3 | Kinekansel
← Amalie & Life is Beautiful	The Fountain →	Spiderman 3	May 17
(Vandag staan ons stil by ‘n 3-minute moment van Spiderman 3, wat volgens my, ‘n deurlopende tema uitbeeld.)
Ons sien die kerktoring van ‘n kerkgebou in Manhattan. Die kruis op die toring vertoon duidelik. Die volgende moment is ons net onder die dak van die toring, en ons sien ons spinnekopheldjie verbete veg met homself / buiteruimtelike plasma.
En ek weet instinktief: Dis my geveg daai. En dit vind plaas direk onder daardie kruis wat ons gesien het, al sien ons dit nie nou nie.
In dieselfde kerkgebou sit die pseudo-fotograaf en bid dat Spiderman bietjie Doom kry. Spiderman moet sterf, vra hy.
En saam met hom, sien ons hoe dit gebeur. Onder die geklank van die kerkklok, kom die swart plasma van Spiderman af. Die plasma het gevoed op Spiderman se wraaklus. Onder die geklank van dieselfde kerkklok, onder dieselfde kruis, val die swart plasma bo-op die pseudo-fotograaf. Dit word sy dood wat hy kies, en Spiderman se redding.
Net hierna is Spiderman in die stort. Die water stroom van hom af. Dit is ‘n dooptoneel, as jy my vra. Onder die kruis is sy klewerige haat afgegooi, het redding gekom onder die geklank van die klok. Die doop is immers “die afsterwe van die ou mens en die opstanding van die nuwe mens”.
Dan hoor jy sy tannie klop aan die deur. Die deur sukkel nog heelmiddag (hang af hoe laat jy fliek). Hy gryp die deurknop, en dit kom af. “Ha!” dink ek, “nice scene, hy het iemand van buite nodig om die deur oop te kry”. Maar hy probeer weer, harder, en kry dit reg. En van hier af sien jy nie weer dat die deur sukkel nie. Dit was die draaipunt van die karakter. Redding het vir hom gekom. Hy het dit gekies, al was dit moeilik.
“You always have a choice!” hoor ons aan die einde van die fliek.
Onder dieselfde kruis, onder dieselfde klok, was dieselfde swart plasma, en twee mense. Die een het lewe en vergifnis gekies, die ander wraak en die dood. Vir die een was die klank van die klok, die klank van lewe, vir die ander was dit die klank van die dood.
Moontlike teks: 2 Kor. 2:14-16
(Terloops: Ek kan alles glo wat ek in die fliek sien: Sandman, Green Goblin, Spiderman, Alienagtige plasma. Maar daar is een flippen ding wat my in al drie flieks uit die verbeel uit irriteer: Hoekom de dinges kry Spiderman dit reg om vinniger te val as alle ander objekte en mense? Dit maak dat Spiderman heeltemal ten gronde gaan…)
Ek dink alles kan geld as teks. Dis jou bril en jou eetlus wat bepaal wat jy raaklees.	View all posts by fredddels »	Posted on Mei 17, 2007, in Uncategorized. Bookmark the permalink.	6 Kommentaar.	← Amalie & Life is Beautiful	The Fountain →	Lewer kommentaar
Mei 18, 2007 om 5:20 vm
Jy gaan eendag die dominee op my troue moet wees.
Mei 18, 2007 om 7:14 vm
Ek doen dit met graagte. Sorg jy net vir die video-projektor 🙂
Mei 18, 2007 om 9:52 vm
ek weet nie of ek glo dat jy altyd ‘n keuse het nie. ek’s te gereformeerd. uitverkiesing en daais.
Mei 18, 2007 om 1:11 nm
Maar ek dink God sou vir Homself en ons almal baie moeite gespaar het as Adam en Eva dan maar reeds nie vryheid van keuse gehad het nie.
Mei 24, 2007 om 9:37 nm
Het nou net terug gekom van Spidey 3 af (uit eindelik gesien!). Beste Spidey van die 3. Hy val vinniger, want hy trek homself ondertoe met sy webbe. Iemand moet nog eendag vir my mooi verduidelik hoe uitverkiesing nie onregverdig is nie. Ek dink ek verstaan dit soortvan, maar ek dink nie ek kan dit vir iemand anders verduidelik nie.
Terugklingel: Incredible Hulk « Kinekansel